10. ΑΝΑΓΚ. ΝΟΜΟΣ υπ’ αριθ. 857 της 15/23 Ιαν. 1946 Περί χορηγήσεως αδείας επεκτάσεως των εργασιών του Ελληνικού Ταπητουργικού Οργανισμού εις την παραγωγήν υφασμάτων. Άρθρον μόνον.-Προς θεραπείαν επειγουσών αναγκών προκυψασών συνεπεία των πολεμικών ανωμαλιών, επιτρέπεται εις τον Ελληνικόν Ταπητουργικόν Οργανισμόν, ίνα, εκ παραλλήλου προς την ταπητουργίαν και την χειροτεχνίαν, ασχοληθή και με την βιομηχανοποίησιν των πάσης φύσεως πρώτων υλών, όσαι αναγκαιούσι δια την παραγωγήν υφασμάτων μαλλίνων, βαμβακερών, ή αναμίκτων, ενεργών προς τούτο είτε δι’ ίδιον λογαριασμόν, είτε δια λογαριασμόν του Ελληνικού Δημοσίου ή άλλων νομικών ή φυσικών προσώπων, κατόπιν ειδικών συμβάσεων εγκρινομένων υπό του Διοικητικού Συμβουλίου αυτού. Ο παρών Νόμος ισχύει από της ημέρας της δημοσιεύσεώς του εις την Εφημερίδα της Κυβερνήσεως. 